Paġna Kemm id-Direttivi 90/385/KEE u 93/42/KEE kif ukoll ir-Regolament (UE) 2017/745, jagħtu s-setgħa lill-awtoritajiet nazzjonali kompetenti, fuq talba debitament ġustifikata, li jawtorizzaw it-tqegħid fis-suq ta' apparati mediċi li għalihom ma jkunux twettqu l-proċeduri rilevanti ta' valutazzjoni tal-konformità iżda li l-użu tagħhom ikun fl-interess tas-saħħa pubblika jew tas-sikurezza jew tas-saħħa tal-pazjenti ("deroga nazzjonali"). Ir-Regolament (UE) 2017/745 jagħti wkoll is-setgħa lill-Kummissjoni biex f'każijiet eċċezzjonali testendi l-validità ta' deroga nazzjonali għal perjodu ta' żmien limitat għat-territorju kollu tal-Unjoni ("deroga fl-Unjoni kollha"). Dawk id-derogi fl-Unjoni kollha jenħtieġ li jitqiesu bħala l-aħħar miżura u li jitqiesu biss f'każijiet eċċezzjonali biex tiġi żgurata s-saħħa jew is-sikurezza tal-pazjenti jew biex tiġi protetta s-saħħa pubblika. Il-miżura tippermetti lill-Kummissjoni u lill-Istati Membri jindirizzaw b'mod effettiv l-iskarsezzi potenzjali fl-Unjoni kollha ta' apparati mediċi ta' importanza vitali. Dawn il-Linji Gwida jipprovdu informazzjoni dwar l-adozzjoni ta' dawk id-derogi fl-Unjoni kollha, b'mod partikolari l-kriterji li l-Kummissjoni se tqis biex tiddetermina jekk l-estensjoni ta' deroga nazzjonali għat-territorju tal-Unjoni hijiex meħtieġa u ġustifikata għal apparat mediku. Dan id-dokument jipprovdi wkoll informazzjoni dwar il-proċess ta' adozzjoni u l-kundizzjonijiet ġenerali li jenħtieġ li tistabbilixxi l-Kummissjoni għal derogi fl-Unjoni kollha permezz ta' atti ta' implimentazzjoni. Ma hemm l-ebda obbligu legali li l-Kummissjoni u l-Istati Membri l-oħra jiġu infurmati dwar id-derogi nazzjonali adottati qabel l-24 ta' April 2020. Madankollu, it-tieni subparagrafu tal-Artikolu 59(2) jistipula li l-Istati Membri jistgħu jippreżentaw notifika lill-Kummissjoni sabiex jiżguraw li dawk id-derogi nazzjonali jkunu jistgħu jitqiesu għall-finijiet tal-adozzjoni ta' derogi fl-Unjoni kollha. F'dan il-każ, jenħtieġ li n-notifiki nazzjonali jiġu sottomessi lir-repożitorju ċentrali msemmi hawn fuq. Skont l-Artikolu 59(3) tar-Regolament (UE) 2017/745, il-Kummissjoni, f'każijiet eċċezzjonali relatati mas-saħħa pubblika jew mas-sikurezza jew is-saħħa tal-pazjenti, tista', permezz ta' att ta' implimentazzjoni, testendi għal perjodu limitat ta' żmien il-validità ta' deroga nazzjonali mogħtija minn Stat Membru f'konformità mad-dispożizzjonijiet imsemmija hawn fuq, għat-territorju tal-Unjoni u tistabbilixxi l-kundizzjonijiet li skonthom l-apparat jista' jitqiegħed fis-suq jew fis-servizz. Il-Kummissjoni tista' tadotta derogi fl-Unjoni kollha biss b'reazzjoni għal derogi nazzjonali notifikati lill-Kummissjoni minn Stat Membru. Meta titqies l-adozzjoni ta' deroga fl-Unjoni kollha, bħala l-ewwel pass il-Kummissjoni se tikkonsulta mal-Istati Membri permezz tal-Grupp ta' Koordinazzjoni dwar l-Apparat Mediku (MDCG) stabbilit skont ir-Regolament (UE) 2017/745, biex tidentifika jekk deroga nazzjonali notifikata għal ċertu apparat mediku tistax tkun ta' rilevanza għall-Unjoni. Jekk ikun ġie stabbilit li tista' tkun rilevanti għall-Unjoni, it-tieni pass tal-Kummissjoni se jkun li tivvaluta jekk ġewx issodisfati r-rekwiżiti proċedurali msemmija fis-subtaqsima A. Bħala t-tielet pass, il-Kummissjoni, abbażi tar-rekwiżiti msemmija fis-subtaqsima B, se tistabbilixxi jekk l-adozzjoni ta' deroga fl-Unjoni kollha fil-każ inkwistjoni tkunx debitament ġustifikata. Ingħatat mill-inqas deroga nazzjonali waħda u ġiet innotifikata lill-Kummissjoni għall-apparat mediku inkwistjoni; Għal kull deroga nazzjonali notifikata, is-sett sħiħ ta' ġustifikazzjonijiet li tqiesu meta ngħatat id-deroga nazzjonali notifikata tqiegħdu għad-dispożizzjoni tal-Kummissjoni u tal-Istati Membri l-oħra kollha; Il-kontenut ta' kull deroga nazzjonali notifikata f'termini ta' perjodu ta' validità, kundizzjonijiet jew rekwiżiti speċifiċi, kif ukoll l-eżitu ta' kwalunkwe attività ta' sorveljanza jew ta' monitoraġġ, tqiegħdu għad-dispożizzjoni tal-Kummissjoni u tal-Istati Membri l-oħra kollha; Kull deroga nazzjonali notifikata tidentifika biċ-ċar l-apparat mediku li għalih tkun ingħatat, u tinkludi wkoll deskrizzjoni tal-apparat, l-għan maħsub u l-informazzjoni dwar il-manifattur; Kwalunkwe dokumentazzjoni (teknika) sottomessa mill-manifatturi relatata mal-apparat mediku li jibbenefika minn derogi nazzjonali notifikati, kif ukoll l-eżitu tal-valutazzjoni tal-awtorità nazzjonali kompetenti ta' dik is-sottomissjoni, tqiegħdu għad-dispożizzjoni tal-Kummissjoni u tal-Istati Membri l-oħra kollha. Id-dokumentazzjoni msemmija fis-subtaqsima A turi li l-manifattur għamel dak li jista' jkun raġonevolment mistenni sabiex il-valutazzjoni tal-konformità titlesta mingħajr dewmien jew, fejn applikabbli, ikun hemm biżżejjed evidenza li l-manifattur ma setax ilesti jew jibda l-valutazzjoni tal-konformità minħabba ċirkostanzi eċċezzjonali u mhux prevedibbli; Hemm nuqqas ta' sostituti xierqa disponibbli; F'każ li fid-dossier tekniku jew abbażi ta' attivitajiet ta' viġilanza jew ta' sorveljanza tas-suq ma jkun hemm l-ebda indikazzjoni dwar l-apparati ta' ġenerazzjonijiet preċedenti jew b'karatteristiċi simili, dak l-apparat jista' jkun ta' ħsara għas-saħħa jew is-sikurezza tal-pazjenti jew għas-saħħa pubblika; Kull deroga nazzjonali notifikata hija ta' natura temporanja u l-perjodu ta' validità tagħha huwa limitat għal dak li jista' jkun raġonevolment mistenni li huwa meħtieġ biex titlesta l-proċedura ta' valutazzjoni tal-konformità applikabbli jew inkella, biex jiġu żgurati s-sikurezza jew is-saħħa tal-pazjenti jew il-protezzjoni tas-saħħa pubblika; Hemm rilevanza ċara għall-Unjoni li l-validità tad-derogi nazzjonali notifikati tiġi estiża għat-territorju tal-Unjoni. L-informazzjoni msemmija fil-punti 1 sa 5 tas-subtaqsima B hija meħtieġa biex tippermetti lill-Kummissjoni tivvaluta jekk l-adozzjoni ta' deroga fl-Unjoni kollha tkunx debitament ġustifikata. Din id-dokumentazzjoni addizzjonali se tikkomplimenta l-informazzjoni notifikata inizjalment lill-Kummissjoni bħala parti mid-derogi nazzjonali kkonċernati. Jenħtieġ li tiddeskrivi b'mod partikolari l-informazzjoni li ġejja: Spjegazzjoni għaliex il-valutazzjoni tal-konformità ma tkunx inbdiet jew tlestiet qabel it-tqegħid fis-suq; spjegazzjoni tal-importanza vitali tal-użu tal-apparat mediku; pjan iddettaljat dwar kif tiġi żgurata l-konformità jew l-irtirar tal-apparat mis-suq wara li tiskadi d-deroga temporanja; Spjegazzjoni tal-importanza vitali tal-użu tal-apparat mediku fl-Istat Membru rispettiv, li jenħtieġ li tkun appoġġata b'dikjarazzjonijiet tal-istituzzjonijiet tas-saħħa, li jinkludu r-raġunijiet għaliex l-apparat ma jistax jiġi sostitwit. Għall-finijiet tal-punt 6 tas-subtaqsima B, il-Kummissjoni beħsiebha tikkonsulta mal-Istati Membri permezz tal-MDCG. Il-Kummissjoni se tikkonkludi jekk l-estensjoni tad-deroga nazzjonali hijiex fl-interess tal-Unjoni filwaqt li tqis ir-rispons li tirċievi mill-MDCG. Il-Kummissjoni se tikkonkludi dwar il-ħtieġa għall-adozzjoni ta' deroga fl-Unjoni kollha bbażata fuq l-informazzjoni msemmija fis-subtaqsimiet A u B tat-Taqsima 3. Dan huwa meħtieġ biex tiġi żgurata s-sikurezza jew is-saħħa tal-pazjenti jew il-protezzjoni tas-saħħa pubblika, filwaqt li jiġi ssalvagwardjat il-funzjonament bla xkiel tas-suq intern. Għal raġunijiet imperattivi ta' urġenza debitament ġustifikati relatati mas-saħħa u s-sikurezza tal-bniedem, it-tieni subparagrafu tal-Artikolu 59(3) tar-Regolament (UE) 2017/745 jistipula li l-Kummissjoni għandha tadotta minnufih atti ta' implimentazzjoni applikabbli, mingħajr is-sottomissjoni minn qabel tagħhom lill-Kumitat tal-komitoloġija rilevanti, kif previst fl-Artikolu 8 flimkien mal-Artikolu 5 tar-Regolament (UE) Nru 182/2011. F'dawk il-każijiet, sa mhux aktar tard minn 14-il jum wara l-adozzjoni tiegħu, il-Kummissjoni se tissottometti att ta' implimentazzjoni lill-kumitat rilevanti sabiex tikseb l-opinjoni tiegħu filwaqt li tqis l-informazzjoni msemmija fit-Taqsima 3. F'każ li l-kumitat jagħti opinjoni negattiva, il-Kummissjoni se tħassar immedjatament l-att ta' implimentazzjoni. L-Artikolu 59(3) tar-Regolament (UE) 2017/745 jirrikjedi li l-Kummissjoni tistipula l-kundizzjonijiet ta' deroga fl-Unjoni kollha adottata permezz ta' att ta' implimentazzjoni. Meta tistabbilixxi dawk il-kundizzjonijiet, il-Kummissjoni se tibbaża d-deċiżjoni tagħha b'mod partikolari fuq l-informazzjoni sottomessa f'konformità mas-subtaqsima A tat-Taqsima 3. Il-Kummissjoni tista' wkoll tqis kwalunkwe kumment ieħor sottomess lilha pereżempju mill-Istati Membri fl-MDCG. Id-derogi fl-Unjoni kollha jistgħu jistabbilixxu kundizzjonijiet aktar stretti għat-tqegħid temporanju fis-suq ta' apparat mediku minn dawk stabbiliti permezz ta' derogi nazzjonali li huma diġà fis-seħħ għal apparat. Għall-kuntrarju ta' dan, jenħtieġ li l-Istati Membri jkunu jistgħu jintroduċu, permezz ta' miżuri nazzjonali, kundizzjonijiet li huma aktar stretti minn dawk stipulati fid-derogi fl-Unjoni kollha. F'dawk il-każijiet, jenħtieġ li jipprevalu l-kundizzjonijiet aktar stretti. Sakemm ma jkunx determinat mod ieħor, jenħtieġ li d-derogi fl-Unjoni kollha jibqgħu fis-seħħ għal perjodu li ma jaqbiżx is-sitt xhur. Kwalunkwe bidla sostanzjali fiċ-ċirkostanzi jew fl-informazzjoni msemmija fit-Taqsima 3, jew fl-informazzjoni disponibbli b'mod ieħor għall-Kummissjoni jew għall-Istati Membri, b'mod partikolari permezz tas-sorveljanza tas-suq, jenħtieġ li tiġġustifika valutazzjoni mill-ġdid tad-deroga fl-Unjoni kollha u tal-kundizzjonijiet tagħha. F'dawn il-każijiet, il-Kummissjoni tista' tipproponi li temenda jew, fejn xieraq, tħassar l-att ta' implimentazzjoni li permezz tiegħu tkun stabbiliet id-deroga fl-Unjoni kollha. Dan il-proċess se jkun soġġett għall-konsultazzjoni mal-Istati Membri fl-MDCG. Ir-rati modifikati huma indikati b'tipa grassa. Uffiċċju reġistrat: Ile du Rhin, 68600 Vogelgrun, Franza Punt ta' kuntatt: Silke Tebel-Haas Tul ta' żmien tar-raggruppament: mingħajr limitu Data tar-reġistrazzjoni: 14.4.2020 Data tal-pubblikazzjoni: 6.5.2020 Eurodistrict Region Freiburg — Centre et Sud Alsace għandu l-għan li jsaħħaħ il-kooperazzjoni transfruntiera sabiex joħloq u jkompli jiżviluppa reġjun transfruntiera b'identità ġeografika. Ir-REKT għandu, b'mod partikolari, jaġixxi fl-oqsma li ġejjin fejn l-objettivi stabbiliti jkollhom dimensjoni transfruntiera: il-mobibltà, is-suq tax-xogħol, il-laqgħat mat-tfal tal-iskola u mal-pubbliku ġenerali, l-isport u l-kultura, il-kura tas-saħħa, l-enerġija u t-turiżmu. Isem bil-Franċiż: GECT Eurodistrict Region Freiburg — Centre et Sud Alsace Dan l-avviż jikkonċerna l-impriżi li ġejjin: ALD u Mitsubishi jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll bi sħab tal-JV. Il-konċentrazzjoni hija mwettqa permezz ta' xiri ta' ishma f'kumpanija maħluqa ġdida li tikkostitwixxi f'impriża bi sħab (joint venture, JV). ALD: tipprovdi kiri ta' vetturi b'servizz komplet u ġestjoni tal-flotta lil korporati kbar, kumpaniji żgħar u ta' daqs medju u individwi privati fi 43 pajjiż. Mitsubishi: attiva fil-Ġappun u mad-dinja kollha, tipprovdi varjetà ta' servizzi finanzjarji fosthom finanzjament għall-kiri, kiri operattiv iffukat fuq valuri tal-assi, kiri tal-karozzi, kiri tal-proprjetà immobbli eċċ. Hija wkoll involuta f'servizzi tal-kiri, kummerċ ta' tagħmir użat, operazzjonijiet tal-assigurazzjoni u servizzi lill-klijenti; il-JV: se tipprovdi kiri operazzjonali b'servizz komplut ta' karozzi ta' bosta ditti u negozju tal-ġestjoni tal-flotta bi prodotti tal-mobilità relatati fil-Malasja. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks, jew permezz tal-posta. Uża d-dettalji ta' kuntatt ta' hawn taħt: Indirizz postali: Din in-notifika tikkonċerna l-impriżi li ġejjin: VGRD GmbH ("VGRD", il-Ġermanja), sussidjarja li hija proprjetà kollha kemm hi ta' Volkswagen AG ("VW AG") li tappartjeni għall-VW Group, Ċerti assi ta' Auto Wichert GmbH (l-"assi tal-Kumpanija fil-Mira", il-Ġermanja), proprjetà ta' Auto Wichert GmbH ("Wichert", il-Ġermanja). VGRD takkwista (indirettament), fis-sens tal-Artikolu 3(1)(b) tar-Regolament dwar l-Għaqdiet, il-kontroll esklużiv tal-assi tal-Kumpanija fil-Mira. Il-konċentrazzjoni titwettaq permezz tax-xiri ta' assi. VGRD: it-tħaddim ta' diversi ħwienet tal-fabbrika (outlets) fil-Ġermanja. Fir-rigward tal-VW Group, dan huwa attiv fl-iżvilupp, il-manifattura, il-kummerċjalizzazzjoni u l-bejgħ ta' karozzi tal-passiġġieri, vetturi kummerċjali ħfief, trakkijiet, karozzi tal-linja, coaches, chassis għall-karozzi tal-linja u magni tad-diesel, u muturi, kollha kemm huma bl-ispare parts u l-aċċessorji tagħhom, l-assi tal-Kumpanija fil-Mira: erba' ħwienet tal-fabbrika tal-VW fiż-żona metropolitana ta' Hamburg, il-Ġermanja, li huma attivi fid-distribuzzjoni lill-ħwienet ta' karozzi ġodda u użati tal-passiġġieri u ta' vetturi kummerċjali ħfief tal-ismijiet tad-ditta tal-VW Group, spare parts oriġinali (original equipment manufacturer, OEM), spare parts mhux oriġinali (non-original equipment, non-OE) u servizzi relatati. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz postali: L-intestaturi tal-Ispeċifikazzjoni tal-Prodott affettwati: IV. Intestatura tad-Dokument Uniku affettwata: Żona ġeografika demarkata Raġunijiet: Il-Kunsill tal-Komunità tal-Inbid tar-Reġjun ta' Kunság (Kunsági Borvidék Hegyközségi Tanácsa) emenda l-Ispeċifikazzjoni tal-Prodott tad-DOP "Kunság/Kunsági". Iż-żoni tal-muniċipalitajiet ta' Kömpöc, Petőfiszállás, Pálmonostora u Újszilvás ikklassifikati bħala Klassi I u II skont ir-reġistru tal-vinji tar-reġjuni li jipproduċu l-inbid ġew miżjuda maż-żona demarkata. Il-bidla taffettwa ż-żona demarkata fl-Ispeċifikazzjoni tal-Prodott tad-DOP "Duna/Dunai" u ġiet inkluża f'din l-applikazzjoni. Il-karatteristiċi taż-żoni inklużi fir-reġistru tal-vinji jikkorrispondu għaż-żona demarkata tad-DOP "Duna/Dunai". It-tkabbir tad-dwieli huwa waħda mill-attivitajiet ekonomiċi tradizzjonali tal-abitanti lokali. Il-klassifikazzjoni tar-reġjun tal-inbid u l-possibbiltà li jiġi prodott id-DOP "Duna/Dunai" jiġġeneraw impjiegi u introjtu sinifikanti f'dawn il-muniċipalitajiet u jikkontribwixxu bil-kbir għall-industrija tat-turiżmu lokali. Il-Kunsill tal-Komunità tal-Inbid tar-Reġjun ta' Hajós-Baja (Hajós-Bajai Borvidék Hegyközségi Tanácsa) emenda l-Ispeċifikazzjoni tal-Prodott għad-DOP "Hajós-Baja". Iż-żoni tal-muniċipalità ta' Bácsszentgyörgy ikklassifikati bħala Klassi I u II skont ir-reġistru tal-vinji tar-reġjuni li jipproduċu l-inbid ġew miżjuda maż-żona demarkata. Iż-żoni tal-fruntiera tal-muniċipalità ta' Bácsszentgyörgy jikkorrispondu għall-muniċipalitajiet li jipproduċu l-inbid ta' Csátalja u Dávod. F'Bácsszentgyörgy, żona ta' 6 8109 ettari hija rreġistrata fir-reġistru tal-vinji, u qed topera żewġ magazziniera ssimplifikati. L-emenda taż-żona demarkata ma taffettwax ir-rabta bejn iż-żona tal-produzzjoni u l-prodott, minħabba li l-karatteristiċi taż-żona inkluża fir-reġistru tal-vinji jikkorrispondu għaż-żona demarkata tad-DOP "Hajós Baja" u "Duna/Dunai". It-tkabbir tad-dwieli huwa waħda mill-attivitajiet ekonomiċi tradizzjonali tal-abitanti lokali. Il-klassifikazzjoni tar-reġjun tal-inbid u l-possibbiltà li jiġi prodott id-DOP "Duna/Dunai" jiġġeneraw impjiegi u introjtu sinifikanti f'dawn il-muniċipalitajiet u jikkontribwixxu bil-kbir għall-industrija tat-turiżmu lokali. L-intestaturi tal-Ispeċifikazzjoni tal-Prodott affettwati: III. Prattiki enoloġiċi speċifiċi Intestatura tad-Dokument Uniku affettwata: Prattiki tal-produzzjoni tal-inbid – prattiki enoloġiċi speċifiċi Raġunijiet: L-emenda hija ta' natura teknika. L-emenda tar-regolament (it-tħassir tal-piż tar-rimja) tagħmel il-metodu għar-restrizzjoni tal-produzzjoni aktar ċar. DOP – Denominazzjoni ta' Oriġini Protetta B'karattru ħaj u frisk, kif ukoll finitura medja, l-inbejjed varjetali għandhom aromi tal-frott u tal-fjuri u togħmiet tipiċi tal-varjetà użata; dawn huma nbejjed xotti, nofshom misjura, ħelwin mezzana jew ħelwin, skont il-kontenut taz-zokkor. Inbejjed ħfief u friski b'aċidità qawwija, magħmula minn għeneb aħmar, b'aromi u togħmiet vivaċi u friski tal-frott (tal-lampun, tal-ħawħ, taċ-ċirasa qarsa, tar-ribes, tal-frawli, eċċ.) u kultant b'aromi tal-fjuri; dawn huma nbejjed xotti, nofshom misjura, ħelwin mezzana jew ħelwin, skont il-kontenut taz-zokkor. L-inbejjed varjetali għandhom aromi u togħmiet li huma tipiċi tal-varjetà użata, b'aċidi sħaħ; l-inbejjed tal-coupage għandhom karattru li jirrifletti l-proporzjonijiet relattivi tal-varjetajiet użati; dawn huma nbejjed b'korporatura sħiħa u b'tannini moderati; jistgħu jkunu xotti, nofshom misjura, ħelwin mezzana jew ħelwin, skont il-kontenut taz-zokkor. L-inbejjed varjetali ħomor għandhom aromi u togħmiet li huma tipiċi tal-varjetà użata, b'aċidi sħaħ; l-inbejjed tal-coupage għandhom kontenut ta' tannin li jirrifletti l-proporzjonijiet relattivi tal-varjetajiet użati u togħma u korporatura bellusija; dawn l-inbejjed għandhom togħma ta' frott (ċirasa qarsa, lampun, ġewż, ribes iswed, eċċ.) u pikkanti (kannella, vanilla), aromi taċ-ċikkulata u tat-tabakk; jistgħu jkunu xotti, nofshom misjura, ħelwin mezzana jew ħelwin, skont il-kontenut taz-zokkor. Prattika ta' kultivazzjoni Fil-każ ta' vinji stabbiliti wara t-3 ta' Frar 2006, jintużaw il-metodi ta' taħriġ li ġejjin: ir-ras, il-kappa, il-Moser, il-Moser imtejjeb, il-purtiera waħdanija, u l-Sylvoz. L-ispazju bejn ir-ringieli u d-dwieli: arranġamenti b'ringiela doppja u/jew għat-tħawwil tal-vinji u ringieli u dwieli spazjati b'mod ugwali. Id-distanza bejn ir-ringieli għandha tkun mill-inqas 1,00 m u mhux aktar minn 3,60 m, filwaqt li d-distanza bejn id-dwieli għandha tkun mill-inqas 0,60 m u mhux aktar minn 1,20 m. Fil-każ ta' dwieli doppji, id-distanza medja bejn id-dwieli hija l-fattur determinanti. Fil-każ tal-vinji eżistenti li jkunu tħawlu qabel it-3 ta' Frar 2006, l-inbejjed li juru d-DOP "Duna/Dunai" jistgħu jiġu prodotti minn għeneb li joriġina mill-vinja, sakemm il-vinja tibqa' titħaddem, ikun xi jkun il-metodu ta' taħriġ tagħha. Biex jiġu prodotti nbejjed tad-DOP "Duna/Dunai" jista' jintuża biss għeneb li joriġina minn vinji b'telf ta' dwieli ta' 10 % jew inqas. Prattika ta' kultivazzjoni Id-data li fiha jibda l-ħsad hija stabbilita mill-komunità kompetenti tal-inbid kull sena u hija ddeterminata abbażi ta' ħsad li jsir bħala test imwettaq kull ġimgħa mill-1 ta' Awwissu ta' kull sena. Kwalunkwe prodott magħmul minn għeneb maħsud qabel id-data tal-bidu tal-ħsad stabbilita mill-komunità tal-inbid ma jistax jingħata ċertifikat tal-oriġini għall-inbid b'tikketta tad-DOP "Duna/Dunai" u ma jistax jinbiegħ bl-użu tat-tikketta tad-DOP "Duna/Dunai". Id-data tal-ħsad hija ppubblikata fil-forma ta' tħabbira mill-komunitajiet tal-inbid. Prattika ta' kultivazzjoni Il-kontenut taz-zokkor minimu tal-għeneb huwa ta' 14,82° fil-grad tal-most Ungeriż, u l-qawwa alkoħolika potenzjali minima tal-għeneb hija ta' 9 % skont il-volum, għat-tipi kollha ta' nbid. Għeneb 14 300 kg ta' għeneb għal kull ettaru Fatturi naturali u kulturali Iż-żona koperta mid-DOP "Duna/Dunai" tinsab fil-parti ċentrali tal-Ungerija. Din tinsab fil-biċċa l-kbira tagħha fiż-żona tal-Pjanura Ungeriża delimitata bix-Xmajjar tad-Danubju u tat-Tisza, magħrufa bħala l-Interfluve tad-Danubju-Tisza (ir-reġjuni ta' Kiskunság, Észak-Bácska, Jászság u Tápióság), u l-partijiet tar-reġjun ta' Tiszazug u tal-Kontea ta' Csongrád lejn il-Lvant tax-Xmara Tisza. Hija konnessa ma' xi żoni tal-produzzjoni tal-Gżira ta' Csepel fil-Majjistral u dawk tal-għoljiet ta' Gödöllő fit-Tramuntana. Il-karatteristiċi ambjentali taż-żona tal-produzzjoni huma determinati l-aktar mill-fatt li din tinsab fil-baxx: l-għoli 'l fuq mil-livell tal-baħar huwa ta' inqas minn 200 m; il-biċċa l-kbira taż-żona hija inqas minn 150 m 'il fuq mil-livell tal-baħar. L-art hija ċatta, b'differenzi fl-altitudni ta' mhux aktar minn 10-20 m. Il-ħamrija taż-żona tal-produzzjoni koperta mid-DOP "Duna/Dunai" ftit turi varjazzjoni, peress li l-biċċa l-kbira taż-żona tinsab fuq ħamrija ramlija kalkarja, u sa ċertu punt il-ħamrija tal-foresti kannella, is-chernozem, il-mergħat u l-ħamrija alluvjali. Il-formazzjoni ta' din il-ħamrija ramlija hija primarjament attribwibbli għax-Xmara tad-Danubju, li ddepożitat sedimenti ramlija fl-Interfluve tad-Danubju-Tisza fuq medda ta' eluf ta' snin hekk kif din imxiet mil-Lvant għall-Punent. Hija karatteristika tal-ħamrija ramlija li tisħon malajr u, minħabba l-kulur ċar tagħha, tirrifletti aktar radjazzjoni solari, u b'hekk tgħin biex l-għeneb jimmatura. Minħabba l-kontenut ta' kwarz ta' din il-ħamrija, id-dwieli huma immuni għall-fillosera. Min-naħa l-oħra, din il-ħamrija għandha provvista ta' nutrijenti u kapaċitajiet ta' żamma tal-ilma batuti u kontenut minerali relattivament baxx. Il-kundizzjonijiet klimatiċi taż-żona tal-produzzjoni huma prinċipalment iddeterminati mill-klima kontinentali predominanti fl-Ungerija, li hija kkaratterizzata fuq kollox minn sjuf sħan u xtiewi kesħin. Il-kundizzjonijiet klimatiċi, il-fatt li tinsab fil-baxx u l-għoli relattivament baxx 'il fuq mil-livell tal-baħar flimkien, aktarx iwasslu biex il-ġlata tokkorri fir-rebbiegħa u fil-ħarifa. It-temperatura medja hija madwar 10-11 °C. L-għadd medju ta' sigħat ta' dawl tax-xemx huwa ta' aktar minn 2 000 siegħa fis-sena. Il-preċipitazzjoni annwali medja hija ta' 450-500 mm, li tissodisfa bil-kbir il-ħtiġijiet tal-għeneb, għalkemm b'distribuzzjoni mhux uniformi. Fatturi umani Minħabba d-daqs ġeografiku kbir tagħha, iż-żona tal-produzzjoni għandha tradizzjonijiet rikki ta' tkabbir tad-dwieli u ta' produzzjoni tal-inbid. L-ewwel rekord bil-miktub tal-industrija tat-tkabbir tad-dwieli li diġà kienet qiegħda tikber taż-żona tal-produzzjoni hija karta li tistabbilixxi l-Abbazija ta' San Benedittu mill-1075, kif jidher minn aktar rekords mis-seklu 13 (eż. il-Gżira ta' Csepel). Fil-Medjuevu, ir-reġjun ċentrali tal-Ungerija kellu popolazzjoni kbira li kienet tkabbar l-għeneb u tipproduċi l-inbid l-aktar biex tikkunsmah hi stess u għal konsum lokali. L-inbid serva prinċipalment biex jissostitwixxi l-ilma tax-xorb ta' kwalità relattivament baxxa. Kien f'dan iż-żmien li żviluppat il-produzzjoni fuq żewġ livelli (it-tkabbir tal-għeneb u tal-frott f'żona waħda), tradizzjoni li baqgħet għaddejja sas-sittinijiet, meta ġiet introdotta l-produzzjoni purament industrijali tal-għeneb u tal-frott. It-tradizzjoni tat-tkabbir tad-dwieli tal-Medjuevu ġiet stabbilita mill-okkupazzjoni Torka tas-seklu 16 u 17, li wasslet għal tnaqqis qawwi fil-popolazzjoni u tnaqqis fil-produzzjoni, minkejja l-isforzi tal-awtoritajiet Torok biex jistimulaw il-produzzjoni b'taxxi aktar baxxi. Iż-żoni tat-tkabbir tad-dwieli kienu primarjament ristretti għat-truf tal-insedjamenti li kien jifdal (eż. il-bliet tas-suq), għalkemm ta' spiss is-sidien komplew il-produzzjoni billi reġgħu rritornaw lura fl-insedjament abbandunat tagħhom bosta drabi fis-sena. Il-produzzjoni tad-dwieli u tal-inbid reġgħet rat qawmien mill-ġdid wara li spiċċat l-okkupazzjoni Torka. Minn dak iż-żmien 'il quddiem, l-istabbilizzazzjoni u l-isfruttament ekonomiku ta' żoni ramlija li qabel kienu abbandunati kienu jinvolvu l-aktar it-tħawwil ta' dwieli u msaġar, li għal darb'oħra kienu ċċentrati madwar il-bliet tas-suq tar-reġjun. L-inbid sar dejjem aktar prodott kummerċjali. Peress li l-ħamrija ramlija kienet immuni għall-fillossera, l-epidemija (li faqqgħet fl-1875) mhux biss ħalliet it-tkabbir tad-dwieli mhux mittiefes, iżda tejbet ukoll b'mod sinifikanti r-rwol tiegħu. Iċ-ċentru tar-riċerka mwaqqaf f'Miklóstelep, barra Kecskemét, fl-1883 kien jinsab fil-qalba tal-ġlieda kontra l-fillossera u, flimkien ma' sistema ta' edukazzjoni vokazzjonali mfassla fil-bidu tas-seklu 20, kien strumentali fl-iżvilupp tal-industrija tat-tkabbir tad-dwieli u tal-produzzjoni tal-inbid tar-reġjun. Dan il-perjodu ra tkabbir sinifikanti fis-suq u titjib fir-reputazzjoni tal-inbejjed minn dan ir-reġjun, hekk kif iż-żona tad-dwieli kibret ħafna drabi. Dan kien iffaċilitat mill-iżvilupp tan-netwerk ferrovjarju u tat-toroq. Vinji ta' 40-60 ettaru u 2 000-3 000 ettolitru daħlu fil-produzzjoni. Wara t-Tieni Gwerra Dinjija, l-akbar kantini tal-inbid ġew nazzjonalizzati, iżda l-istruttura tat-tkabbir tad-dwieli baqgħet l-istess sas-snin sittin, meta bdiet il-produzzjoni industrijali fuq skala kbira u t-tħawwil ta' varjetajiet tradizzjonali (eż. Ezerjó, Kadarka, Kövidinka) u varjetajiet li joriġinaw minn reġjuni oħra tal-inbid (bħal Kékfrankos, Leányka, Muscat ottonel, jew Olasz rizling). Diversi forom ta' tekniki ta' kultivazzjoni li jinvolvu distanzi akbar bejn ir-ringieli, kif ukoll taħriġ għoli u medju ta' dwieli, saru predominanti. Minbarra bidliet oħra fil-varjetajiet (it-tħawwil ta' varjetajiet magħrufa mad-dinja bħax-Chardonnay jew il-Cabernet Sauvignon), żieda fid-daqs taż-żona kkultivata u bidla fil-metodu tal-kultivazzjoni, lejn tmiem is-snin sebgħin kien hemm ukoll l-iżvilupp ta' impjanti modernizzati u ta' kapaċità kbira għall-produzzjoni tal-inbid. Wara l-bidliet politiċi u ekonomiċi fl-Ungerija, fil-bidu tas-snin disgħin kien hemm aktar ristrutturar, bit-twaqqif ta' għadd kbir ta' vinji u ta' kantini tal-inbid ta' daqs iżgħar u akbar li kienu f'pożizzjoni aħjar biex jissodisfaw id-domandi tas-suq li kienu qed jinbidlu, u frammentazzjoni konsiderevoli taż-żoni tad-dwieli. L-adeżjoni tal-Ungerija mal-Unjoni Ewropea fl-2004 immarkat il-bidu ta' aktar bidliet fil-varjetajiet u l-metodi ta' kultivazzjoni (parzjalment iffinanzjati mill-fondi ta' ristrutturar tal-UE) u tnaqqis fiż-żoni taħt kultivazzjoni billi ġew eliminati l-vinji li għadda żmienhom, għalkemm dan il-perjodu ra wkoll il-modernizzazzjoni u l-konċentrazzjoni tal-vinji u l-kantini tal-inbid li kien jifdal. Illum, hekk kif ir-ristrutturar għadu għaddej, il-varjetajiet li joriġinaw mill-Ungerija (bħal Cserszegi fűszeres) li huma adattati għall-kundizzjonijiet ekoloġiċi, jużaw tekniki ta' kultivazzjoni favorevoli u jissodisfaw id-domandi tas-suq, jokkupaw proporzjon dejjem akbar taż-żona li qed tiġi kkultivata. Karatteristika ġenerali tal-inbejjed hija d-dehra eleganti, il-karattru vivaċi u frisk, il-kompożizzjoni tal-aċidu fin u l-finitura medja tagħhom, filwaqt li l-inbejjed varjetali għandhom aromi u togħmiet tal-frott u tal-ħaxix li huma tipiċi tal-varjetà użata. Il-kundizzjonijiet ekoloġiċi taż-żona demarkata jistgħu jiġu ddefiniti b'mod ċar fl-inbejjed. L-inbejjed magħmula f'din iż-żona ġeneralment jimmaturaw aktar malajr, huma aktar delikati, u għandhom kontenut ta' alkoħol baxx. Bis-saħħa tal-ħamrija ramlija, dawn l-inbejjed għandhom kontenut minerali relattivament baxx u huma eħfef. Ir-reġjun tal-inbid "Duna/Dunai", li jirrappreżenta ftit inqas minn nofs il-produzzjoni totali tal-għeneb tal-pajjiż, għandu rwol ewlieni fis-settur tat-tkabbir tad-dwieli u tal-produzzjoni tal-inbid tal-agrikoltura Ungeriża. Minbarra l-piż ekonomiku tagħha, il-produzzjoni tal-vitikultura għandha wkoll rwol soċjali sinifikanti billi tgħin biex tinżamm il-popolazzjoni lokali. Minħabba l-kundizzjonijiet ekoloġiċi lokali (eż. ħamrija ramlija, nuqqas ta' preċipitazzjoni), it-tkabbir tad-dwieli huwa wieħed mill-aktar attivitajiet ta' biedja kosteffettivi f'dan ir-reġjun. Il-vinji kienu effettivi fil-prevenzjoni tat-tixrid ta' ramel li jinġarr mir-riħ, u d-dwieli għandhom tendenza li jibqgħu jgħixu aktar minn pjanti oħra f'ħamrija b'kapaċità baxxa li żżomm l-ilma. Il-proporzjon ta' varjetajiet ta' għeneb Ungeriżi indiġeni u mrobbija reċentement imħawla fil-vinji tar-reġjun tal-inbid "Duna/Dunai" huwa ta' aktar minn 60 %. Tradizzjonalment, il-varjetajiet ta' għeneb aromatiku ntużaw għall-produzzjoni tal-inbejjed mustkotály (Muscat). Regoli dwar l-indikazzjonijiet Fil-leġiżlazzjoni nazzjonali Tip ta' kundizzjoni ulterjuri: Dispożizzjonijiet addizzjonali dwar it-tikkettar Deskrizzjoni tal-kundizzjoni: L-ismijiet ta' unitajiet ġeografiċi iżgħar ma jistgħux jintwerew. L-użu ta' espressjonijiet tradizzjonali u espressjonijiet ristretti oħra Fil-leġiżlazzjoni nazzjonali Tip ta' kundizzjoni ulterjuri: Dispożizzjonijiet addizzjonali dwar it-tikkettar Deskrizzjoni tal-kundizzjoni: L-espressjonijiet tradizzjonali, espressjonijiet ristretti oħra, u espressjonijiet li jirreferu għall-kulur tal-inbid ma għandhomx ikunu indikati fuq it-tikketta b'ittri li jkunu akbar minn dawk użati għad-denominazzjoni tal-oriġini. L-użu ta' espressjonijiet tradizzjonali u espressjonijiet ristretti oħra Fil-leġiżlazzjoni nazzjonali Tip ta' kundizzjoni ulterjuri: Dispożizzjonijiet addizzjonali dwar it-tikkettar Deskrizzjoni tal-kundizzjoni: L-espressjonijiet tradizzjonali, espressjonijiet ristretti oħra, u espressjonijiet li jirreferu għall-kulur tal-inbid ma għandhomx ikunu indikati fuq it-tikketta b'ittri li jkunu akbar minn dawk użati għad-denominazzjoni tal-oriġini. L-użu ta' ismijiet ta' varjetajiet Fil-leġiżlazzjoni nazzjonali Tip ta' kundizzjoni ulterjuri: Dispożizzjonijiet addizzjonali dwar it-tikkettar Deskrizzjoni tal-kundizzjoni: L-ismijiet tal-varjetajiet jistgħu jintwerew fuq it-tikketta bil-kundizzjoni li l-ittri tagħhom ma jkunux akbar minn dawk użati għad-denominazzjoni ta' oriġini. L-isem tal-varjetà "Arany sárfehér" ma jistax jintuża biex jindika d-DOP "Duna/Dunai". Fil-każ ta' nbejjed imħallta, tista' tintuża l-kelma "küvé", "cuvée" jew "házasítás" [coupage/taħlit]. Klassi 1.6. Frott, ħaxix u ċereali, friski jew ipproċessati It-tuberi huma ta' qies (dijametru) akbar minn 35 mm u ma jikbrux aktar minn 80 mm. Għandhom forma bejn tonda u tonda-ovali, ovali, ovali tawwalin. Il-qoxra ma titqaxxarx mill-polpa; il-polpa hija iebsa u ma ċċedix għall-pressjoni; u l-kulur huwa tipiku tal-varjetà, jiġifieri minn abjad għal diversi sfumaturi ta' isfar. Il-parti li tittiekel mhijiex iżgħar minn 95 %. Il-karatteristiċi kimiċi (għal kull 100 gramma tal-parti li tittiekel) huma dawn: Il-"Patata del Fucino" tinġabar meta l-patata tkun saret għalkollox, minn tmiem Lulju 'l quddiem. Il-patata tinħażen f'kontenituri adattati u tista' tinżamm sa tmiem ix-xahar ta' Mejju wara l-ġbir mingħajr ebda deterjorazzjoni fil-karatteristiċi tipiċi tagħha. Tolleranzi għall-kwalità Il-patata eliġibbli għall-protezzjoni, meta tiġi kkummerċjalizzata fl-imballaġġ magħżul, għandu jkollha l-karatteristiċi li ġejjin: Uniformità fid-daqs tat-tuberi: id-daqs tat-tuberi ma jistax ikun iżgħar minn 35 mm jew aktar minn 80 mm; id-differenza massima permessa fil-pakketti individwali hija ta' 30 mm; It-tuberi għandhom ikunu sħaħ, sodi, imnaddfa, mingħajr nibet u ħielsa minn ħsara bijotika jew abijotika. Il-"Patata del Fucino" għandha tinżera', titkabbar u tinġabar fiż-żona ġeografika ddefinita. Il-patata għandha tinħażen f'kontenituri (bins) f'temperatura ta' 4 - 10 °C b'umdità relattiva ta' bejn 88 u 95 %. It-tuberi jistgħu jinżammu wkoll fil-friġġ għal perjodi twal, iżda mhux aktar minn 9 xhur. Jistgħu jsiru trattamenti biex jiġi evitat in-nibet fuq tuberi maħżuna f'konformità mal-leġiżlazzjoni xierqa fis-seħħ. Meta tigi kkummerċjalizzata għall-finijiet ta' konsum, l-IĠP "Patata del Fucino" għandha tiġi ppakkjata b'dawn il-modi: Xkejjer tax-xibka: 2 kg sa 20 kg; Xbieki żgħar: 0,500 kg sa 2,5 kg; Pakketti: vertbags, quickbags, girsacs u boroż li jiżnu bejn 0,500 kg u 5 kg; Kaxxi tal-kartun jew ċestuni: 3 kg sa massimu ta' 20 kg; Basktijiet: 0,500 kg sa 5 kg. Kull tip ta' imballaġġ għandu jkun fih patata mnaddfa (mibruxa u/jew maħsula) u għandu jiġi ssiġillat b'tali mod li t-tuberi ma jistgħux jinqalgħu mingħajr ma jitqattal-imballaġġ, għajr il-kartun u l-kaxex. Minbarra s-simbolu tal-Unjoni Ewropea u l-informazzjoni mitluba mil-liġi, it-tikketta li tidher fuq l-imballaġġ għandha turi wkoll il-kliem u l-informazzjoni li ġejjin: "Patata del Fucino" segwita mit-taqsira "IGP" ["IĠP"] jew mill-kliem "Indicazione Geografica Protetta" ["Indikazzjoni Ġeografika Protetta"]; L-isem u l-indirizz, jew l-isem u s-sede tal-kumpanija, tal-produttur uniku u/jew tal-assoċjazzjoni ta' produtturi u/jew dak li jippakkja l-prodott; Il-piż nett kif mibjugħ; Il-varjetà; Il-logo tal-prodott li ġej: Ma tista' tiġi miżjuda l-ebda deskrizzjoni mhux prevista b'mod espliċitu. Il-limitu taż-żona tat-tkabbir huwa individwat mit-triq provinċjali Circonfucense u ż-żona tinkludi partijiet mit-territorju, suddiviż b'toroq tal-għelieqi fi ħbula tal-art numerati, li jappartjenu għall-muniċipalitajiet li ġejjin tal-provinċja ta' L'Aquila: Avezzano, Celano, Cerchio, Aielli, Pescina, S. Benedetto dei Marsi, Ortucchio, Trasacco u Luco dei Marsi. Il-"Patata del Fucino" titkabbar fil-qiegħ tal-lag li jġib l-istess isem, il-Lag ta' Fucino, li tnixxef u ġie reklamat fl-1875. Din iż-żona tinsab 700 metru 'l fuq mil-livell tal-baħar. L-elementi morfoloġiċi ewlenin tal-art ħolqu tliet żoni distinti: il-qiegħ tal-lag l-antik; żona mtarrġa f'għoli ta' bejn 670 u 720 metru; u żona b'morfoloġija kumplessa li tinsab 'il fuq miż-żewġ żoni l-oħrajn. Minħabba l-preżenza ta' baċir tal-lag antik, inġabar sediment li għeleb l-effetti tal-erożjoni. Il-ħamrija bi trab tafli xaħxi għandha kwantità kbira ta' ġir totali u attiv b'riżultat tan-natura karbonatika tas-sedimenti pedoġeniċi. Ir-reazzjoni (pH) tiċċaqlaq bejn subalkalina u alkalina u hemm livelli għoljin ta' materja organika, nitroġenu totali, fosforu assimilabbli u potassju li jista' jiġi skambjat. Il-kontenut għoli ta' materja organika huwa ppreservat bħala riżultat tal-kwantitajiet kbar ta' demel li jpoġġu b'mod regolari l-bdiewa. Il-kompożizzjoni tal-ħamrija tippermetti skular tajjeb u l-iżvilupp normali ta' tuberi uniformi u regolari. Il-karatteristiċi partikolari taż-żona, li l-madwar tagħha huwa magħluq bil-muntanji, ifisser li din mhi affettwata xejn mill-baħar li jinsab 80 km biss 'il bogħod lejn il-Lvant. Minflok, din għandha karatteristiċi tipiċi ta' klima kontinentali bi xtiewi ħorox ħafna u b'ħafna xita u sjuf sħan ta' spiss umdi. Matul l-istaġun produttiv, il-varjazzjoni fit-temperatura bejn il-jum (madwar 30 °C) u l-lejl (10 °C-15 °C) tiddetermina kundizzjonijiet favorevoli għat-tkabbir tal-pjanta. Il-kapaċità tajba ta' żamma tal-ilma tal-ħamrija u t-tlugħ tal-ilma permezz tal-kapillarità mill-akwiferi ta' taħt l-art, flimkien man-nida spissa ta' filgħodu, jiżguraw li l-għelejjel ikollhom ħafna ilma disponibbli. Ix-xita, il-borra, u n-nida karatteristika li ta' spiss toħloq mikropreċipitazzjoni jgħaqqdu l-profil klimatiku taż-żona. Fiż-żona hemm provvista tajba tal-ilma grazzi għan-nixxigħat u għax-xmajjar li jinżlu mill-muntanji li jdawru l-pjanura u n-netwerk ġeometriku ta' kanali. Dan tal-aħħar inbena b'mod speċjali bħala parti mix-xogħlijiet ta' inġinerija idrawlika mill-entità Ente Fucino [Awtorità ta' Fucino], li f'dak iż-żmien tar-riforma agrarja (is-snin 50), kienet għadha kif twaqqfet bi skop doppju: li jiġi żviluppat l-iskular tal-art u l-użu tal-ilma għall-irrigazzjoni tal-għelejjel biex b'hekk jittejbu l-kundizzjonijiet tat-tkabbir għall-bdiewa. Il-"Patata del Fucino" hija differenti minn patata mkabbra f'żoni oħra minħabba l-polpa karatteristika tagħha li tagħmilha adatta kemm għall-konsum domestiku kif ukoll għall-użu industrijali. Il-"Patata del Fucino" għandha polpa soda li ma ċċedix għall-pressjoni u l-qoxra ma titqaxxarx mill-polpa. Meta tissajjar bil-fwar, il-polpa tippreżenta granulazzjoni pjuttost fina u ma turix sinjali ta' swidija wara li tissajjar. Barra minn hekk, karatteristika oħra partikolarment apprezzata hija l-kapaċità li ma ssirx kannella meta tinqela. F'test minn bord li jikkonsisti minn assaġġaturi mħarrġa, il-"Patata del Fucino" ġiet iġġudikata li għandha togħma pjaċevoli jew togħma qawwija ħafna ta' patata li, wara li tittiekel, ma tħalli l-ebda togħma mhux pjaċevoli (ta' metall, ħaxix, eċċ.). Dawn il-karatteristiċi organolettiċi jibqgħu anki wara xhur ta' konservazzjoni. Iċ-ċiklu tal-produzzjoni tal-"Patata del Fucino" jinfirex fuq l-istaġuni kollha taż-żona ġeografika tal-produzzjoni: minn meta tinżera' fir-rebbiegħa; tikber u tipproduċi ruħha fis-sajf; sa meta tinġabar, mhux qabel ma l-patata tkun immaturat għalkollox, tard fis-sajf/il-ħarifa. Dan ifisser li l-patata tibbenefika mill-effett klimatiku tal-istaġuni differenti. Il-kwalità tal-"Patata del Fucino" hija marbuta mal-kundizzjonijiet tat-tkabbir ipprovduti minn dak li kien il-qiegħ tal-lag. Il-karatteristiċi partikolari tal-art ifissru li l-patata tista' tiġi kkultivata b'mod naturali b'tali mod li l-prodott jingħata l-karatteristiċi organolettiċi tipiċi tiegħu. Il-ħamrija ħafifa, friska, prevalentement taflija u fertili ħafna hija għanja b'mod naturali b'makronutrijenti u b'mikronutrijenti, b'materja organika u bil-ħumus li jirriżulta minnha, prodott mis-sediment ta' materjal organiku li jinġabar matul is-sekli, li jiżgura li ma ssir l-ebda ħsara u/jew xquq fuq wiċċ il-patata matul it-tkabbir jew il-ġbir biex b'hekk jiżviluppa f'tuberu b'forma regolari bil-qoxra mwaħħla sew mal-polpa. Il-kundizzjonijiet klimatiċi deskritti (il-kompożizzjoni tal-ħamrija, it-tlugħ kapillari tajjeb, it-temperatura, l-ilma għall-irrigazzjoni) jagħmlu ż-żona tal-Fucino partikolarment tajba għat-tkabbir tal-patata. Bis-saħħa tal-esperjenza estensiva tal-produtturi lokali, l-isforzi kontinwi biex jittejbu t-tekniki agrikoli bi preferenza għall-metodi ekoloġiċi, u l-protezzjoni tal-ambjent tat-tkabbir, din iż-żona tipproduċi patata ta' kwalità għolja li minn dejjem ġiet apprezzata u hija magħrufa għall-kwalità għolja tagħha fis-suq nazzjonali. Ħafna produtturi assoċjati taż-żona tal-Fucino ilhom mill-2002 jipproduċu patata skont l-iskema ta' ċertifikazzjoni tal-"produzzjoni integrata" u adottaw speċifikazzjoni li hija marbuta b'mod espliċitu mal-"Patata del Fucino"; dan juri l-użu tal-isem anki fil-lingwaġġ kummerċjali/tal-produzzjoni agrikola. Ġew ippubblikati diversi artikli f'rivisti settorjali, fosthom "L'Informatore Agrario", fejn issir referenza għall-isem "Patata del Fucino", iż-żona tal-Fucino bħala żona tajba ħafna għall-produzzjoni tal-patata u ż-żona tal-Fucino bħala lokalità fejn jiġu ttestjati l-varjetajiet tal-patata: "Ecco perchè in Italia non si produce patata da seme"["Ir-raġuni għalfejn fl-Italja ma tiġix prodotta l-patata taż-żrigħ"] (Nru 46/2008, pp. 34-36); Matul is-snin, ġew organizzati ħafna attivitajiet mill-operaturi lokali għall-promozzjoni u għall-iżvilupp tal-"Patata del Fucino". Dawn jinkludu: Mill-1971, is-"Sagra della Patata" [il-"Festival tal-Patata"] li tiġi organizzata fiż-żona tal-Fucino, preċiżament fil-muniċipalità ta' Avezzano; Fl-2008, is-Sena Internazzjonali tal-Patata kif iddikjarata mill-FAO, il-bdiewa tal-"Patata del Fucino" taw appoġġ tekniku u għodod agrikoli lir-reġjun ta' Zadrima fl-Albanija, fil-kuntest tal-proġett ta' kooperazzjoni "Progetto Albania"; Fl-2001, ġiet iddedikata puntata tal-programm televiżiv "Il Gusto" ["It-Togħma"] lill-"Patata del Fucino" li xxandret fuq l-istazzjon televiżiv Canale 5; Fl-1993, f'puntata tal-programm televiżiv "Linea Verde" ["Linja Ekoloġika"], imxandar mill-istazzjon tal-Istat, RAI, ir-reputazzjoni tad-denominazzjoni "Patata del Fucino" inxterdet fuq il-livell nazzjonali. (it-tieni subparagrafu tal-Artikolu 6(1) ta' dan ir-Regolament) It-test sħiħ tal-Ispeċifikazzjoni tal-Prodott jinsab fuq is-sit web li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335 idħol direttament fuq il-paġna ewlenija tal-Ministeru għall-Politika Agrikola, Alimentari u Forestali (www.politicheagricole.it) u kklikkja fuq "Qualità" (fin-naħa ta' fuq tal-lemin tal-iskrin), u mbagħad fuq "Prodotti DOP IGP STG" (fuq in-naħa tax-xellug tal-iskrin) u fl-aħħar agħfas fuq "Disciplinari di Produzione all'esame dell'UE". Il-Klassi 1.7: Ħut frisk, molluski, krustaċji u prodotti derivati minnhom Laħamha huwa sod u ċar, b'lewn roża ċar u m'hemm l-ebda aroma ta' tajn f'togħmitha. Għamlitha hija soda, mingħajr depożiti xaħmin, u konsistenti tul is-sezzjoni trasversali tal-ħuta kollha (mid-dahar saż-żaqq). Għandha fibri muskolari ifjen, iktar pjaċevoli minn ta' troti komuni li titrabba' postijiet oħra. Waqt it-tkabbir, is-"Szilvásváradi pisztráng" tingħata primarjament il-frakass tal-fdal tal-ħut li jkun ħieles mill-ormoni, mill-kimiċi, u mill-antibijotiċi, kif ukoll żejt tal-ħuta u vitamini u mikroelementi oħra meħtieġa, u b'għalf prodott ekoloġikament li ma jkunx jinvolvi kimiki jew OĠM. Aspett importanti tal-metodu tat-trobbija tal-ħut huwa li l-pjanti mal-ġnub tas-sistema tal-għadajjar tat-troti li jinsabu fiż-żona ġeografika ddefinita fil-punt 4 jitħallew fejn ikunu, hekk kif jipprovdu lill-ħut b'suppliment alimentari naturali (primarjament insetti). L-istadji kollha tal-proċess tal-produzzjoni, i.e. ir-riproduzzjoni, il-propagazzjoni, it-tkabbir fl-għadajjar, it-tkabbir tal-ħut għat-tqegħid u l-ħsad tal-ħut, iridu jseħħu fi ħdan iż-żona ġeografika ddefinita. Ir-rabta bejn is-"Szilvásváradi pisztráng" u ż-żona ġeografika hija bbażata fuq il-kwalità tal-prodott. It-togħma tas-"Szilvásváradi pisztráng" tvarja minn dik ta' varjetajiet ta' ħut simili ieħor, u għandha sawra distinta. Il-laħam roża għandu togħma sottili mingħajr aroma ta' tajn u sawra iktar iebsa u fibri muskolari ifjen minn tat-trota mkabbra bnadi oħra, mingħajr depożiti xaħmin. Il-wied ta' Szalajka, il-ħabitat naturali tas- "Szilvásváradi pisztráng" u li huwa l-post fejn jitrabba, huwa wied fond fil-muntanji Bükk li jinsab 350-400 m 'il fuq mil-livell tal-baħar, u li minnu jgħaddu n-nixxigħat karstiċi Szalajka u Szikla. L-għadajjar tal-farms tal-ħut imtlew bl-ilma mix-xmara Szalajka li tnixxi tul il-wied, hekk kif din ix-xmara tipprovdi l-ilma għall-għadajjar. L-ilma tan-nixxigħat jinżel minn altitudni ta 800 m mill-plateau Bükk permezz tas-sistema tal-karst, minn fejn jgħaddi minn filtrazzjoni naturali ripetittiva qabel ma joħroġ fis-sura ta' ilma ta' kwalità għolja u eċċezzjonalment nadif li jforni l-għadajjar tal-farms tal-ħut. It-temperatura tal-ilma tan-nixxigħat huwa bejn 11 u 12 °C is-sena kollha. L-għadajjar tal-farms tal-ħut jinsabu biswit in-nixxigħat li jipprovdu l-ilma tagħhom. In-nixxigħat u l-għadajjar tal-farms tal-ħut, inkluż il-mafqas jinsabu madwar 200 m bogħod minn xulxin, u għalhekk fl-Ungerija biss, m'hemm l-ebda sors ta' tniġġis, ta' żoni abitati jew art agrikola kkultivata bejn in-nixxiegħa u l-għadajjar, u l-ilma jasal fl-għadajjar tat-troti mill-wiċċ. Iż-żona sħiħa tinsab fil-Park Nazzjonali Bükk. Iż-żona ġeografika għandha dawn il-karatteristiċi uniċi: it-temperatura tal-ilma tan-nixxigħat li tforni l-għadajjar tibqa' kostanti fis-sajf u fix-xitwa, u b'hekk hemm biss varjazzjonijiet żgħar fit-temperatura fil-mafqas u l-għadajjar tat-tkabbir. Dan ifisser li l-ħut jista' jitrabba' f'ambjent stabbli. L-ilma tan-nixxiegħa konsistentement frisk is-sena kollha u d-distanza qasira lejn is-sistema tal-għadajjar jfissru li t-temperatura tal-ilma fl-għadajjar ma tistax taqbeż il-15-il °C, anki tul il-fażi sajfija tal-istaġun tat-tkabbir. L-ilma frisk inaqqas l-aptit tal-ħut u għalhekk jikbru iktar bil-mod, b'tali mod li laħmu jkun iktar sod, iktar dens u iktar dgħif mill-medja. Il-provvista kostanti tal-ilma ħelu min-nixxigħat tipprevjeni milli tiżviluppa togħma ta' tajn; il-fluss rapidu u kostanti tal-ilma jiżgura ossiġenazzjoni tajba, li mhix essenzjali biss għall-ħut - għax tgħolli l-metaboliżmu tiegħu - iżda hija wkoll ta' benefiċċju għat-tkabbir tiegħu u għall-kwalità ta' laħmu hekk kif ikun iktar sod, b'fibri muskolari ifjen; l-ilma ħelu tajjeb għax-xorb, eċċellenti b'mod konsistenti, li huwa ttestjat regolarment f'laboratorju akkreditat, jagħti lil-laħam tal-ħut l-aroma sottili mingħajr aroma ta' tajn; f'ambjent ħieles mill-istress, l-użu ta' sistemi artifiċjali ta' arjazzjoni u l-preżenza mhux neċessarja tal-bniedem jistgħu jiġu evitati. Dawn il-fatturi kollha jikkontribwixxu għat-tkabbir uniformi tas-"Szilvásváradi pisztráng" u għas-sawra u l-lewn ta' laħmu: is-sodezza u l-lewn roża tipiċi, u n-nuqqas ta' depożiti xaħmin. L-istokk għat-tgħammir tat-trota komuni li tinsab fil-farm tat-troti Szilvásvárad huwa l-istess bħalma kien minn dejjem u huwa ġenetikament pur. Qatt ma ġiet introdotta jew inżammet xi ħuta ħajja mill-familja tas-Salmonidae minn farms jew korpi ta' ilma barranin fil-farm tat-trota jew fix-xmara Szalajka. L-esperjenza kkumulata tul il-ġenerazzjonijiet issawwar il-bażi tal-estrazzjoni tal-bajd fil-mument opportun, tal-metodi ta' propagazzjoni li jintużaw u tat-tneħħija tal-bajd mhux żviluppat. Skont esperti lokali, il-qixx jista' jibda jingħata l-għalf bejn 32 u 35 jum minn wara li jfaqqas, hekk kif f'dan l-istadju jkun lest li jibda jiġi magħluf. Il-qixx jirrifjuta l-għalf jekk dan jinbeda iktar tard minn din il-fażi. Din il-metodoloġija twassal għal rata ta' mortalità mis-sajd baxxa u tiżgura li l-għadajjar tal-farms tal-ħut jibqgħu nodfa, hekk kif l-għalf introdott fl-għadajjar jittiekel mill-ħut u ma jibqax għalf żejjed kontaminanti fihom. Din l-esperjenza u dan l-għarfien espert jgħinu biex jiżguraw li s-"Szilvásváradi pisztráng" jitrabba biss b'metodi ħelsin mill-istress, mill-kimiċi u mill-farmaċewtiċi, minn meta jkun għadu bajd sakemm isir ħut li kiber kompletament. Il-karatteristiċi uniċi tas-"Szilvásváradi pisztráng" elenkati hawn fuq huma mħarsa b'mod konġunt mill-ilma tan-nixxiegħa karstika tajjeb għax-xorb u minn din l-esperjenza akkumulata tat-tkabbir u t-trobbija tal-ħut. B'rabta mal-fatt li l-istokk ġenetiku oriġinali huwa ppreżervat b'mod intatt u li l-ħu għandu preġju kbir fiċ-ċrieki kulinarji, fl-2013, is-"Szilvásváradi pisztráng" ġie rikonoxxut bħala "Prodott tal-Park Nazzjonali Bükk". (it-tieni subparagrafu tal-Artikolu 6(1) ta' dan ir-Regolament) ITALIA Dan il-konsorzju jissodisfa r-rekwiżiti stabbiliti fl-Artikolu 13(1) tad-Digriet Ministerjali Nru 12511 tal-14 ta' Ottubru 2013. Isem tal-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Oħrajn: Emenda għall-Ispeċifikazzjoni tal-Prodott ta' DOP jew IĠP irreġistrata li ma għandhiex tikkwalifika bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. Emenda għall-Ispeċifikazzjoni ta' DOP jew IĠP irreġistrata, li għaliha ma jkunx ġie ppubblikat Dokument Uniku (jew l-ekwivalenti) li ma għandhiex tiġi kwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012. L-Artikolu 2 tal-Ispeċifikazzjoni tal-Prodott attwali u l-punt 3.2 tad-Dokument Uniku Karatteristiċi kimiċi: Fejn jaqra: "Xaħam 18 % - 25 % fuq bażi niedja" għandu jaqra: "Xaħam 18 % - 27 % fuq bażi niedja" L-għan tal-emenda huwa li tnaqqas ir-riskju ta' nuqqas ta' konformità mal-kontenut ta' xaħam fil-Casatella Trevigiana DOP minħabba l-varjabbiltà tal-kontenut tax-xaħam tal-ħalib determinata l-aktar minn fatturi eżoġeni, bħal: id-dieti tal-baqar, il-klima, is-sistema tal-biedja u l-intervalli tal-ħlib. Dan ir-riskju nstab li huwa għoli f'azjendi tal-prodotti tal-ħalib ta' daqs medju u żgħir, kemm minħabba n-numru żgħir ta' azjendi involuti kif ukoll minħabba l-impossibbiltà li jiġi kkoreġut il-kontenut ta' xaħam tal-ħalib tal-massa, filwaqt li jitqies li l-Casatella Trevigiana DOP jinkiseb mill-ipproċessar ta' ħalib sħiħ. L-Artikolu 5 tal-Ispeċifikazzjoni tal-Prodott attwali u l-punt 3.4 tad-Dokument Uniku "Ir-razzjon għandu tal-inqas ikun magħmul minn 90 % ta' għalf li joriġina miż-żona ddefinita fl-Artikolu 3." "Ir-razzjon għandu tal-inqas ikun magħmul minn 60 % ta' għalf li joriġina miż-żona ddefinita fl-Artikolu 3." Il-paragrafu li ġej jiżdied wara t-tielet inċiż: "L-approvazzjoni parzjali ta' għalf fiż-żona ddefinita msemmija fil-punt 4 hija ġustifikata mit-tnaqqis irriversibbli ta' art agrikola maħsuba għall-produzzjoni ta' għalf għal użu żootekniku fil-provinċja ta' Treviso." Il-bażi loġika wara l-emenda huwa t-tnaqqis qawwi ta' art agrikola għall-produzzjoni tal-għalf għal użu żootekniku f'dawn l-aħħar 10 snin fil-provinċja ta' Treviso, iż-żona tal-produzzjoni tal-Casatella Trevigiana DOP. Il-kawżi huma prinċipalment dovuti għall-fatturi li ġejjin: L-użu dirett tal-art għal xogħlijiet kbar ta' urbanizzazzjoni u toroq Il-konverżjoni ta' art agrikola minn uċuħ tar-raba' għall-għalf f'vinji. tnaqqis ta' 50 % tal-uċuħ tar-raba' permanenti għall-għalf fl-2018 meta mqabbel mal-2010; tnaqqis ta' 26 % tal-uċuħ tar-raba' temporanji għall-għalf fl-2018 meta mqabbel mal-2010; żieda ta' 30 % fiż-żoni mħawla b'vinji fl-2018 meta mqabbel mal-2010 Klassi 1.3, Ġobon Ġobon artab li jinkiseb mit-tibqid tal-ħalib sħiħ esklussivament mill-baqar tar-razez Frisona, Pezzata Rossa, Bruna, Burlina u r-razez imħallta tagħhom. Meta jinħareġ għall-konsum, għandu dawn il-karatteristiċi organolettiċi li ġejjin: pasta ratba, ileqq, kemxejn kremuż, jinħall fil-ħalq, b'kulur bejn abjad lewn il-ħalib u l-krema; ftit toqbiet żgħar jiġu aċċettati. Minħabba l-konsistenza tal-pasta l-Casatella Trevigiana DOP ma jiġix ikklassifikat mal-ġobon "li jindilek" jew kremuż ħafna. Ma għandux qoxra jew bilkemm tinħass, il-forma hija tradizzjonament ċilindrika. Ir-riħa ħafifa, friska u tal-ħalib. It-togħma ħelwa, tipika tal-ħalib, f'xi waqtiet kemxejn qarsa. Karatteristiċi kimiċi: Xaħam: 18 % - 27 %, fuq bażi niedja Proteini: > 12 %, fuq bażi niedja Karatteristiċi fiżiċi ċilindrika Piż: Forma żgħira: 0,20-0,70 kg Forma żgħira: 5-12 cm Għoli tal-qoxra tal-ġenb: Forma żgħira: 4-6 cm. Id-dispożizzjonijiet li ġejjin għandhom japplikaw għall-baqar li l-ħalib tagħhom ikun maħsub għall-produzzjoni tal-Casatella Trevigiana DOP: Ir-razzjoni għandha tal-inqas tkun magħmula minn 60 % ta' għalf li joriġina miż-żona ddefinita msemmija fil-punt 4. Fir-razzjonijiet alimentari tal-baqar li jreddgħu, 60 % tal-materjal niexef prodott kuljum għandu jiġi mill-għalf. Mhuwiex permess l-użu ta' dan it-tip ta' għalf, li mhuwiex tipiku taż-żona tal-produzzjoni: pitravi tal-għalf, frott u fdal mill-ipproċessar ta' frott taċ-ċitru u żebbuġ, sainfoinu silla, ħxejjex sħaħ jew fdal mill-ipproċessar tal-pjanti tal-qaqoċċ, pastard, lift u tadam. L-approvazzjoni parzjali ta' għalf barra miż-żona ddefinita msemmija fil-punt 4 hija ġġustifikata mit-tnaqqis irriversibbli tal-art agrikola maħsuba għall-produzzjoni tal-għalf għall-użu żootekniku fil-provinċja ta' Treviso. Il-ħalib użat għall-produzzjoni tal-Casatella Trevigiana DOP għandu jkun prodott fi stalel li jinsabu fiż-żona ġeografika korrispondenti għall-Provinċja ta' Treviso. Ix-xaħam tal-ħalib għandu jiddaħħal waqt l-ipproċessar f'valur ogħla minn 3,2 %. Il-ħalib ma għandux ikun fih preservattivi u mhuwiex permess l-użu ta' ħalib kolostrali jew li ġej minn baqar b'patoloġiji evidenti. Il-konservazzjoni tal-ħalib fl-istalel għandha ssir permezz tat-tkessiħ. It-tibqid għandu jibda, f'kull każ, sa mhux aktar tard minn 48 siegħa minn meta tinħaleb il-baqra. Il-proċess tal-produzzjoni kollu (it-trobbija u l-produzzjoni tal-ħalib, il-koagulazzjoni, it-trattament tal-ħalib koagulat, l-iffurmar, it-tisfija, it-tmelliħ u l-maturazzjoni) għandu jitwettaq ġewwa ż-żona speċifikata fil-punt 4. Dawn huma l-fażijiet tal-ipproċessar tal-ħalib: it-trobbija tal-bhejjem, il-produzzjoni tal-ħalib, l-ipproċessar, il-maturazzjoni. Il-Casatella Trevigiana DOP għandu jitqiegħed għall-konsum ippakkjat. Minħabba li l-"Casatella Trevigiana" DOP huwa ġobon li jeħżien malajr u delikat "b'pasta ratba", jekk il-prodott mhux ippakkjat jiġi ttrasportat fit-tul, dan jista' jikkomprometti l-karatteristiċi organolettiċi u fiżikokimiċi, u b'mod partikolari jbiddel iż-żmien u t-tip ta' maturazzjoni. Għalhekk, bil-għan li tiġi ggarantita l-konservazzjoni tal-karatteristiċi kwalitattivi tipiċi tal-prodott, jenħtieġ li ż-żmien bejn il-produzzjoni u l-ippakkjar jiġi limitat. Għaldaqstant, l-ippakkjar għandu jsir fiż-żona tal-produzzjoni biex ikunu żgurati t-tipiċità, it-traċċabbiltà u l-kontroll, kif ukoll biex jinżammu l-karatteristiċi kimiċi, fiżiċi u organolettiċi tal-Casatella Trevigiana DOP. Il-ġobon Casatella Trevigiana DOP jintgħaraf permezz tal-marka murija hawn taħt. L-indikazzjoni "Denominazione d'Origine Protetta" tista' tiġi sostitwita bit-taqsira "DOP". Il-proporzjon bejn il-parti ta' fuq tal-marka u dik ta' isfel ma jvarjax u jintwera fid-disinn ta' hawn fuq. Il-marka għandha tintwera fuq l-imballaġġ estern li jipproteġi l-ġobon. Fuq l-imballaġġ estern ma jistax ikun hemm indikazzjonijiet promozzjonali jew li jqarrqu bil-konsumaturi. Id-daqs tal-marka għandu jkun proporzjonat mad-daqs tal-imballaġġ skont din ir-regola: il-wisa' tal-kliem "Casatella" ma għandhiex tkun anqas minn 80 % tad-dijametru tal-pakkett. Minħabba t-tipoloġija tiegħu, fuq il-ġobon stess ma huma permessi indikazzjonijiet ta' ebda tip. L-imballaġġ, li juri l-marka u l-kliem kif ġew deskritti, għandu jintuża b'mod obbligatorju. It-territorju kollu tal-Provinċja ta' Treviso. Il-proprjetajiet u l-karatteristiċi kwalitattivi tal-"Casatella Trevigiana" DOP huma marbuta mill-qrib mal-oriġini lokali, familjari u tal-biedja, kif ukoll mal-evoluzzjoni artiġjanali tat-teknika tal-produzzjoni tal-ġobon u mar-razez ta' batterji awtoktoni li jintgħażlu fil-post tal-produzzjoni. B'mod partikolari, il-kwalità u t-tipiċità tal-ġobon "Casatella Trevigiana" DOP ġejjin b'mod dirett u immedjat mill-karatteristiċi tal-flora mikrobika lokali li tinsab fil-ħalib, kif ukoll mit-temperatura u ż-żmien tal-ipproċessar li jagħżlu l-ispeċijiet, ir-razez u l-konċentrazzjonijiet. Il-Casatella Trevigiana jiġi f'pasta ratba, ileqq, kemxejn imdellek, jinħall fil-ħalq, b'kulur bejn abjad lewn il-ħalib u l-krema. Ftit toqbiet żgħar huma ammessi. Ma għandux qoxra jew kważi ma tinħassx, il-forma hija tradizzjonament ċilindrika. Ir-riħa hija ħafifa, tal-ħalib u friska, u t-togħma hija ħelwa, tipika tal-ħalib, f'waqtiet kemxejn qarsa. Dan jinvolvi l-enfasi u d-definizzjoni tal-karatteristiċi sensorjali u organolettiċi ewlenin tal-Casatella Trevigiana DOP. Hija t-tradizzjoni antika tal-arti domestika tal-produzzjoni tal-ġobon li ddefiniet l-oriġini u l-preżenza ta' dan il-ġobon tipiku ta' Treviso. It-teknika tal-produzzjoni għaddiet bil-fomm serrħet fuq metodi ta' produzzjoni tal-ġobon sempliċi ħafna. Għaldaqstant, l-oriġini hija tassew fit-tradizzjonijiet marbuta mal-produzzjoni tal-ġobon fi Treviso, li ilhom iddefiniti "remoti" sa mill-1962. Bosta kitbiet jixhdu li l-Casatella huwa ġobon li tnissel minn Treviso. (it-tieni subparagrafu tal-Artikolu 6(1) ta' dan ir-Regolament) It-test ikkonsolidat tal-Ispeċifikazzjoni tal-Prodott jista' jiġi kkonsultat fuq is-sit web li ġej: http://www.politicheagricole.it/flex/cm/pages/ServeBLOB.php/L/IT/IDPagina/3335 żur direttament il-paġna ewlenija tas-sit web tal-Ministeru tal-Agrikoltura, l-Ikel u l-Forestrija (www.politicheagricole.it) u kklikkja fuq "Qualità" (Kwalità) (fin-naħa ta' fuq tal-lemin tal-iskrin), u wara kklikkja fuq "Prodotti DOP IGP STG" (Prodotti DOP, IĠP u STG) (fil-ġenb, fuq in-naħa tax-xellug tal-iskrin) u fl-aħħar ikklikkja fuq "Disciplinari di Produzione all'esame dell'UE" (Speċifikazzjonijiet tal-Prodott soġġetti għall-eżami tal-UE).
Extracted from C_171_2020.html